Man in Pta-park langs meisie doodgeskiet | Maroela Media
Man in Pta-park langs meisie doodgeskiet
Paramedici op die toneel. Foto: Best Care
Die Pretoria-polisie en 'n private veiligheidsmaatskappy het 'n soektog van stapel gestuur na verdagtes wat 'n inwoner Saterdag in 'n gewilde park koelbloedig langs sy meisie doodgeskiet het.
Maroela Media het verneem die 39-jarige man was saam met sy meisie in die Rietondale-park in Pretoria se Moot-gebied toe 'n man in 'n blou oorpak met geel strepe die twee genader het. Hy het na bewering 'n vuurwapen in 'n pak skyfies versteek, dit uitgepluk en die slagoffer verskeie kere in die gesig geskiet voordat hy en 'n makker in 'n silwer Volvo van die toneel gevlug het sonder om iets te vat.
Arthur Crewe, woordvoerder van Hi-Risk Unit, het Saterdag aan Maroela Media bevestig die eenheid se veiligheidsbeamptes is omstreeks 10:00 na die toneel ontbied. "'n Man is met verskeie koeëlwonde in die park aangetref en paramedici is ontbied. 'n Ooggetuie het twee verdagtes gewaar en ons het 'n soektog na hulle van stapel gestuur," het Crewe gesê.
Xander Loubser, woordvoerder en paramedikus van Best Care-ambulansdienste, het die slagoffer op die toneel dood verklaar.
Kapt. Daniel Mavimbela, polisiewoordvoerder, het aan Maroela Media bevestig die polisie ondersoek 'n saak van moord.
"Niemand is nog in verband met die voorval in hegtenis geneem nie en die voorval word ondersoek. Enigiemand met inligting wat die polisie in hul ondersoek kan bystaan, word versoek om Stop Misdaad by 0860 010 111 te bel," het hy gesê.
Die oorledene se naam kan nog nie bekend gemaak word nie. Die man is na bewering 'n Nigeriër wat in Pretoria-Noord woonagtig is.
Best Care Hi-Risk Unit misdaad Pretoria
Tienermeisie sterf in ongeluk
"Kom ons gaan parkie toe", "Kom ons gaan inry toe", "Kom ons gaan doen 'window-shopping' vanaand", is dinge wat vir altyd verby is!
Die voorval is bes moontlik 'n bende-aanval. Die probleem is egter dat dit gebeur het ten aanskoue van skool kinders wat hokkie gespeel het. Dit is onaanvaarbaar dat ons kinders hierdie geweldadige optredes aanskou! Hoe hou ons hierdie misdadigers uit ons gemeenskap?
In Junie 2018 was die lyk van 'n vrou in die park gevind. Nou hierdie die voorval. Kinders speel hokkie en sagtebal in die park, families gebruik dit vir ontspanning, maar die Tshwane stadsraad huur 'n deel van die park vir sokker uit aan 'n Nigeriese burger vir ietwat meer as R6000 PER JAAR. Hy onderverhuur dit aan "spanne" wat openlik drank en dwelms gebruik. Aanvalle op en teistering van vroue kom ook voor, terwyl dit 'n uitkykpunt vir misdadigers is. Daar is geen ligte in die park wat meer werk nie. Metropolisie weet wat aangaan maar is tevrede as… Lees meer »
Baie Interessant wat jy skryf tierboskat.
Ja so gaan alles stadig maar seker tot niet en binnekort gaan daar nerens meer n veilige plek wees in S.A vir mense om rond te beweeg nie. Letterlik nerens nie!!!
Dalk net in Orania.
Stem saam, die DA is net so pateties soos sy ANC ouboet, die twee loop hand aan hand en doen bogerall, al verskil tussen die da en die anc is, die da is blou en die anc is geel/groen/swart. Daar het nog niks in die Moot area verbeter nie vandat die DA in beheer is nie